open-index/open-wikipedia-markdown huggingface dataset:
Hylebu

**Hylebu** (700 moh.) er et fritidshus/hytteområde i Skafså som ligger i Tokke kommune. Det er gode turmuligheter både sommer og vinter med mange fiskevann.
Avatsjabukta

**Avatsjabukta** (russisk: Авачинская губа eller Авачинская бухта) er ei bukt i Stillehavet på sørøstkysten av Kamtsjatkahalvøya i Russland. Bukta er 24 kilometer lang og tre kilometer bred på det smaleste punktet ved åpningen, med en maksimal dybde på 26 meter.

Elva Avatsja renner inn i bukta. Havnebyen Petropavlovsk-Kamtsjatskij og den lukkede byen Viljutsjinsk ligger langs breddene av bukta.

## Referanser




## Eksterne lenker
*
Kaibakken

**Kaibakken** er Kristiansunds hovedgate, som fører fra kaiene og Piren opp til Kongens Plass og gatenettet i øvre del av Kirkelandet. Kaibakken har to kjørebaner i hver retning, og midtrabatt. 

Kaibakken er et sentralt element i byens gjenreisingsarkitektur. Kaibakken er en monumentalakse, som er rettet tvers over havnebassenget mot Nordsundbrua og fjellene i Tustna (nå Aure kommune) på andre siden av Talgsjøen. Monumentalakser var et yndet motiv for byplanleggere på 1800-tallet og første halvdel av 1900-tallet. 

Kristiansund ble bombet av tyske fly i april 1940 og hele det sentrale byområdet på Kirkelandet brant ned. Anledningen ble benyttet til å gjenreise sentrum med moderne funkisarkitektur og en bred oppfart, en gate som skulle forbinde kaiene med de øvre bydeler. Sentrale norske arkitekter deltok i arbeidet i Brente steders regulering under andre verdenskrig, og det var denne organisasjonen som også planla gatenett og struktur for bebyggelsen sentralt på Kirkelandet. *Oppfarten* ble gata kalt før den fikk navnet Kaibakken.

Som fondmotiv øverst i Kaibakken var det lenge meningen at den nye Kirkelandet kirke skulle reises. Denne løsningen ble forkastet, og kirken ble isteden bygd øverst i Øvreparken. Isteden kunne Nordmøre Sparebank få denne tomten med utsikt gjennom aksen, som man kan se på et av webkameraene i Kristiansund. 

Gjenreisingsarkitekturen som omgir Kaibakken ble valgt som Kristiansund kommunes tusenårssted. 

## Eksterne lenker
* Høringsuttalelse fra Riksantikvaren til Kristiansund kommune 2008
City Lade

**City Lade** er et norsk kjøpesenter. Det hadde en omsetning på 2,0 milliarder kroner i 2018. Kjøpesenteret ligger på Lade, ca. 2,5 km nord for Trondheim sentrum. City Lade åpnet 6. mai 2004. Kjøpesenteret har et detaljhandelsareal på ca.  m².  Byggets totale areal er   m², hvorav  er parkeringshus.

Kjøpesenteret ble realisert da NKLs engroslager ble flyttet i 2002. Bygningen var på den tiden tilholdssted både for dem og stormagasinet Obs!. Obs! lå i første etasje av bygget, men flyttet opp i andre da kjøpesenteret ble realisert etter omfattende ombygging i perioden 2002–2004.

City Lade ble utvidet 2012–2014, og ble da byggetrinn 2 åpnet høsten 2014, Trondheims største kjøpesenter både i areal og i antall butikker.

## Referanser


## Eksterne lenker
* City Lades nettsted
Cocheplassen

**Cocheplassen** er et boligområde i nærheten av Rugtvedtmyra ved Stathelle i Bamble kommune. Boligfeltet ligger ca. 2 km fra Grenlandsbrua og E18. 

Boligområdet har ca. 180 boenheter og har bl.a. barnehage på området. Det er også en båtforening – Cocheplassen båtforening – på stedet med ca. 80 båtplasser. 

## Referanser
Avatsja

**Avatsja** (russisk: Авача) er ei elv i den sørlige delen av Kamtsjatkahalvøya i Russland. Den munner ut i Avatsjabukta. Elva er 122 kilometer lang, og har et nedbørfelt på .

Byen Jelizovo, som er vertsby for Petropavlovsk-Kamtsjatskijs internasjonale lufthavn, ligger ved Avatsja.

## Referanser
Grjazovets

**Grjazovets** (russisk: Гря́зовец) er en by i Vologda oblast i Russland. Den ligger 47&nbsp;km sør for Vologda. Grjazovets fikk bystatus i 1780. Byen hadde .

## Demografi
Befolkningsutvikling:
:

## Referanser


## Eksterne lenker
*
Brillekaiman

**Brillekaimanen** er et reptil i alligatorfamilien. Dens habitat er våtmarker og elver i Sør og Mellom-Amerika, og overlever både i salt og ferskvann. Navnet kommer av en beinete struktur mellom øynene som minner om briller.

Hannen blir gjennomsnittlig 2 til 2,5 meter lang, mens hunnen er mindre, vanligvis rundt 1,5 meter.

## Eksterne lenker
*
Diamantskilpadde

**Diamantskilpadden** er en skilpadde som lever i sumper med brakkvann langs kysten av USA, fra Texas til Massachusetts. Navnet kommer av mønstret på skallet.

Hannen blir gjennomsnittlig 12-13 cm lang, mens hunnen er større, vanligvis 19-20 cm.

## Eksterne lenker
*
Elias Smith

**Elias Elieson Smith** (født 2. november 1788 i Drammen, død 24. november 1861 i Christiania) var en norsk kjøpmann, godseier og politiker. Han var Bærums første ordfører, og var ordfører i periodene 1838-45 og 1849. Han eide Store Stabekk samt en periode Løkke gård.

Han var gift med Karen von Cappelen (1789–1863), datter av Caspar von Cappelen. De var bl.a. foreldre til Peder Høegh Smith (død 1881), gift med kusinen Marie Severine Cappelen (død 1900). De var også foreldre til Antoinette Johanne Smith, gift med John Collett, Buskerud hovedgård.

Han var sønn av kjøpmann i Drammen Peder Høegh Smith (1760–1811), Herstrøm, og Antonette Eliasdatter (1767–1801).

Elias Smiths vei er oppkalt etter ham (1983).

## Referanser
Albatros D.III

**Albatros D.III** var et tysk jagerfly i bruk under den første verdenskrig, i tysk og østerriksk tjeneste.

Albatross D.III ble fløyet av mange av de beste tyske flyverne, inkludert Manfred von Richthofen, Ernst Udet, Erich Löwenhardt, Kurt Wolff og Karl Emil Schaeffer. Albatros D.III var favorittflyet i perioden kjent som «blodige april» i 1917, britiske luftstyrker ble påført store tap av de tyske styrkene, som hadde luftherredømme.

D.III var basert på forgjengeren Albatros D.II, men hadde en helt ny vinge med en struktur som var inspirert av de franske Nieuport-jagerflyene. Maskinen ble også utstyrt med den kraftigere Mercedes D.IIIa-motoren med en ytelse på 180&nbsp;hk. Senere varianter ble utstyrt med enda kraftigere motorer, med ytelser helt opp til 225&nbsp;hk.

## Spesifikasjoner
Kilde

## Referanser


## Litteratur
* Connors, John F. (1981) *Albatros Fighters In Action (Aircraft No. 46)*. Carrollton, TX: Squadron/Signal Publications, Inc. .
* Franks, Norman, Hal Giblin and Nigel McCrery (1998) *Under the Guns of the Red Baron: Complete Record of Von Richthofen's Victories and Victims*. London: Grub Street. .
* Grosz, Peter M. George Haddow and Peter Schiemer. (2002) *Austro-Hungarian Army Aircraft of World War I*. Boulder, CO: Flying Machines Press. .
* Mikesh, Robert C. (1980) *Albatros D.Va: German Fighter of World War I*. Washington, D.C.: Smithsonian Institution Press. 
* Miller, James F. (2014) *Albatros D.III: Johannisthal, OAW, and Oeffag Variants (Air Vanguard 13)*. Oxford: Osprey Publishing. 
* VanWyngarden, Greg (2007) *Albatros Aces of World War I Part 2 (Aircraft of the Aces No. 77).* Oxford: Osprey Publishing. .
* 

## Eksterne lenker
* Wings Palette-fargelegging
Indata

**Indata ⅍** var en norsk produsent av mikrodatamaskiner, med lokaler i Nydalen i Oslo. Selskapet ble stiftet i 1983 som en videreføring av Tandberg Datas avdeling for små datamaskiner basert på mikroprosessorteknologi. Selskapet la ned virksomheten i 1988.

Datamaskinene var bygget rundt Motorolas 68000-familie CPU og en VME-buss, og kjørte Unix operativsystem. Selskapets produserte modellene IN4000, og fra 1986, IN4200. Programmeringsspråket Simula var tilgjengelig for IN4200. I selskapets reklame ble den kalt *brunosten*.

## Referanser
Liste over ordførere i Bærum

**Liste over ordførere i Bærum** er en kronologisk liste over ordførere i Bærum.

## Kilder
*https://www.baerum.kommune.no/Documents/Politiske%20organer/OVERSIKT%20OVER%20ORDF%C3%98RERE%20I%20B%C3%86RUM%20KOMMUNE.doc
Rinnovamento Italiano

**Rinnovamento Italiano** («Italiensk fornyelse», RI) var et italiensk politisk parti. 

Det ble dannet i 1996 av Lamberto Dini (som var statsminister på dette tidspunktet) sammen med politikere fra flere tidligere partier. Partiet deltok i Oliventrekoalisjonen (en sentrum-venstre-allianse). 

Ved valget i 1996 fikk partiet  4,3 % av stemmene. Lamberto Dini ble utenriksminister, mens Tiziano Treu ble arbeidsminister. I 2002 ble RI en del av det nye partiet Democrazia è Libertà - La Margherita, der partiet utgjorde en fraksjon med ca. 10 % av medlemmene.

## Referanser
Gilaøgle

**Gilaøgle** er en øgle som lever i halvørken i det sørvestlige USA og det nordvestlige Mexico. Den er kjent for sitt giftige bitt, og særpregede utseende.

Den er en stor øgle med kraftig kropp, stort hode, korte, men kraftige lemmer, og en kort, tjukk hale. Kroppslengden varierer fra 23&ndash;35&nbsp;cm, og med halen kan den bli 60&nbsp;cm lang. Tunga er mørk, og kløftet, som hos slanger. Gilaøglen er giftig og leverer giften ved å tygge gjentatte ganger på offeret. Giften er normalt ikke dødelig for mennesker, men dødsfall har blitt rapportert. 

Gilaøglen lever for det meste på marka, men kan klatre opp i busker. Den beveger seg sakte, og forsvarer seg ikke uten å bli provosert. Det meste av tiden tilbringes i skjul i hiet til pattedyr, under steiner og i fjellsprekker. Den er dagaktiv om våren når den kommer ut av dvale, men når temperaturen stiger går den over til å være nattaktiv.

Føden består av små pattedyr, reptiler og deres egg, insekter, og egg og unger til fugler som hekker på marka. Den tjukke halen brukes til å lagre fett, og den kan antakelig klare seg med å spise bare tre til fire ganger på ett år.

Paringstiden er om våren og tidlig på sommeren, og da kjemper hannene med hverandre. Hunnene legger egg annet hvert år fra juli til august. Nyklekkede unger er observert om våren, noe som tyder på eggene ligger i jorda 8&ndash;10 måneder.

Utbredelsen til gilaøgle omfatter det sørøstlige California, det aller sørvestligste Utah, sørlige Nevada, sørlige Arizona, sørvestlige New Mexico, det meste av Sonora, og det aller nordligste Sinaloa. Innenfor dette området forekommer den fra havnivå i Sonora til nesten 2000&nbsp;m over havet i New Mexico.

Det er to underarter. Den nordlige *H. s. cinctum* har tversgående, lyse bånd på ryggen, og forekommer i Mojaveørkenen. Den andre underarten *H. s. suspectum* har et nettaktig mønster på ryggen, og overtar lenger øst og sør.

## Referanser


## Eksterne lenker
* 
* CaliforniaHerps.com: ''Heloderma suspectum cinctum'' – Banded Gila Monster 
* IUCN Red List of Threatened Species: ''Heloderma suspectum''
Nanyang

**Nanyang** kan være:
*Byprefekturet Nanyang i provinsen Henan i Folkerepublikken Kina;
*Storkommunen Nanyang i byfylket Qidong i byprefekturet Nantong i provinsen Jiangsu i Kina.
Olaf Bryn

**Olaf Bryn** (født 9. juni 1872 i Bærum, død 8. oktober 1948 i Bærum) var sønn av gårdbruker Thron Bryn (1836–1890) og Karen Tanum (1846–1920), ordfører i Bærum 1910&ndash;1916, stortingsrepresentant for Høyre Akershus 1922&ndash;1930, gårdbruker på Bryn gartneri, kirkeverge i Bryn kirke i over 50 år.

## Referanser


## Eksterne lenker
*
Pasient

En **pasient** er en person som får behandling av helsepersonell for psykisk og/eller fysisk sykdom/lidelse eller skade, på sykehus/klinikk og/eller andre behandlingsinstitusjoner.

## Opprinnelse
Ordet kommer ifra Latin: «Patiens», som betyr «en som lider».

## Eksterne lenker
* 
* I am a good patient, believe it or notArtikkel i British Medical Journal (Engelsk)
* How (not) to be a good patient Artikkel om meningen med «god Doktor» vs. «god pasient» (Engelsk)
Alleanza Riformista

**Alleanza Riformista** (*Reformistalliansen*, AR) var et italiensk politisk parti, grunnlagt av Ottaviano Del Turco i april 2007, som et resultat av en splittelse i Socialisti Democratici Italiani (SDI) på grunn av sistnevnte partis avgjørelse om *ikke* å slutte seg til det planlagte Partito Democratico (PD). Følgelig ble AR en del av PD når det nye partiet ble grunnlagt den 14. oktober 2007.

## Referanser
Protambulyx strigilis

***Protambulyx strigilis*** er en sommerfugl som tilhører familien svermere (Sphingidae). Denne meget slanke arten forekommer fra Argentina i sør til Florida i nord.

## Utseende
En stor (vingespenn 95 – 120&nbsp;mm), slankbygd svermer, gulbrun. Hodet er temmelig stort og vredt, antennene spinkle og rundt 1/3 så lange som forvingene. Brystet er kanelbrunt i midten, mørkt brunrødt på sidene. Forvingen er lange og smale, lysbrune med noen mørkere flekker og tverrbånd. Bakvingene er lyst rødbrune med to diffuse, mørkere tverrbånd. Larven er gulaktig grønn med grønnhvite eller gulgrønne skråstriper på sidene.

Protambulyx strigilis MHNT CUT 2010 0 39 Brasil male dorsal.jpg| ♂  
Protambulyx strigilis MHNT CUT 2010 0 39 Brasil male ventral.jpg| ♂ △	
Protambulyx strigilis MHNT CUT 2010 0 39 Rio Tlaloc Mexico female dorsal.jpg |♀ 
Protambulyx strigilis MHNT CUT 2010 0 39 Rio Tlaloc Mexico female ventral.jpg|♀ △


## Levevis
Larven lever på blader av *Anacardium spondias* og beslektede arter i sumakfamilien.

## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
## Eksterne lenker
*
Chari-Baguirmi

**Chari-Baguirmi** er en av 23 regioner i Tsjad. Regionens hovedstad er Massenya. Regionen består av deler av det som tidligere var prefekturet Chari-Baguirmi (underprefekurene Massenya og Bousso, og deler av underprefekturet N'Djamena).

## Inndeling
Chari-Baguirmi-regionen er inndelt i tre departement:

## Demografi
Regionen hadde i 2009 en befolkning på , hvorav  var fastboende og  nomader.

De viktigste etnisk-språklige gruppene er arabere (mer enn 33 %), fulaer, barmaer, kanurier og ngambayer.

## Referanser
Nawabshah

**Nawabshah** (urdu: نوابشاہ) er en by grunnlagt i 1912 i sentrum av Sind, fire timers kjøretid fra Karachi, på venstre side av elva Indus, nær Sakrand Tehsel i Pakistan. Den blir ofte omtalt som *Sindhs hjerte.*

Byen er berømt for produksjon av sukker og bananer. Klimaet er hett og tørt. Det er også en av de få større pakistanske byer med sjiamuslimsk flertall.

## Kommunikasjoner
*Nawabshah har flyplass nær byen, med en ekstra internasjonal rullebane for nødssituasjoner. Det er også en flystasjon for flyvåpenet her. 
*Byen har forbindelse til landets jernbanenett.

## Galleri

Fil:Sunset on Nawabshah to Sarari Road.jpg
Fil:Nawabshah.Jpg
Marcel Mauss

**Marcel Mauss** (født 10. mai 1872 i Épinal i Frankrike, død 10. februar 1950 i Paris) var en fransk sosiolog. Han er best kjent for essayet *[[Gaven (bok)|Gaven]]*, hvor han studerer gaveøkonomier i såkalt «tradisjonelle samfunn».

## Liv og virke
### Bakgrunn
Marcel Mauss var nevø av, og også student under, Émile Durkheim. 

### Forskning
I *Gaven* beskrev Mauss hvordan gaven dannet relasjoner som berørte både økonomiske, juridiske, politiske, estetiske og religiøse aspekter i stammesamfunnene. Aggregert sett førte gavegivingen med seg et bindende system av relasjoner som gjorde at samfunnene kunne eksistere gjennom generasjoner. Gaven bygger på blant annet arbeidene til Franz Boas om indianerfolket kwakiutl på USAs nordøstkyst, og på verket *Argonauts of the Western Pacific* av Bronislaw Malinowski. 

Mauss ga aldri ut en bok som eneforfatter i løpet av sin levetid, *Gaven* ble gitt ut som en del av tidsskriftet  *L'Année Sociologique* («Sosiologisk årsskrift») som han selv redigerte etter at Durkheim gikk bort. Mauss gjennomførte selv heller aldri noe feltarbeid, selv om han selv alltid argumenterte for viktigheten av solide empiriske data innen komparativ forskning. Mauss' ideer om gaveøkonomien påvirket senere strukturalistiske tenkere som Claude Lévi-Strauss. 

Hans tanker om habitus og kroppsteknikker har influert sosiologer som Pierre Bourdieu og Michel Foucault. Essayet *Gaven* ble senere kilden for de antropoligiske studiene om resiprositet, og boken regnes i dag som en av de viktigste sosialantropoligske bøkene. Mauss' analyser av Potlatch-ritualet har senere blitt brukt innen forskningen på forbruk, og av interesserte i gaveøkonomier og fri programvare, selv om sistnevnte av og til kan avvike noe fra Mauss' originale begrepsbruk og metode. 

I 1931 ble Mauss instituttleder for sosiologisk institutt ved Collège de France. Han kjempet aktivt mot antisemittisme og rasepolitikk både før og etter den andre verdenskrig. Mauss trakk seg tilbake fra akademia i 1940, og døde i 1950. 

## Bibliografi
Marcel Mauss' samlede arbeider er gratis og tilgjengelige på fransk fra nettstedet " Les classiques des sciences sociales".

* *Kropp og person: to essays* Cappelens upopulære skrifter 2004, oversatt og kommentert av Iver B. Neumann ISBN 82-02-23232-5
* *Essai sur la nature et la fonction du sacrifice*, (med Henri Hubert) 1898.
* *La sociologie: objet et méthode*, (med Paul Fauconnet) 1901.
* «De quelques formes primitives de classification», (med Durkheim) 1902.
* *Esquisse d'une théorie générale de la magie*, (med Henri Hubert) 1902.
* *[http://urn.nb.no/URN:NBN:no-nb_digibok_2008030404099 Gaven: utvekslingens form og årsak i arkaiske samfunn]*, (Essai sur le don) fransk utgave 1924, norsk oversettelse 1995 av Thomas Hylland Eriksen ISBN 978-82-456-0039-1
* *Sociologie et anthropologie* utvalgte skrifter 1950

## Referanser
William Colby

**William Egan Colby** (1920–1996) var direktør i USAs Central Intelligence Agency (CIA). Han ble utnevnt som CIA-direktør 4. september 1973, som etterfølger av James R. Schlesinger. Han tjente som CIA-direktør under president Gerald Ford, og ble etterfulgt av den senere president George H.W. Bush den 30. januar 1976.

## Tilknytning til Norge
Under krigen ledet William Colby Operasjon Rype en tropp fallskjermjegere hovedsakelig av skandinavisk opprinnelse. De skulle gjøre sabotasjeaksjoner bla for å hindre tyske troppeforflytninger. Styrken tilhørte OSS Norwegian Special Operations Group (NORSOG), som igjen var en del av 99th Infantry Battalion.  The Office of Strategic Services var forløperen til det amerikanske etterretningsbyrået U.S. Central Intelligence Agency (CIA). Operasjon Rype hadde base på Gjefsjøen Fjellgård og gjennomførte flere vellykkede sabotasjeaksjoner mot Nordlandsbanen i Snåsa. Dette er de eneste amerikanske styrker som kjempet på norsk landjord under krigen. Gjennom motstandsbevegelsen ble nordmenn rekruttert opp i fjellene for å bistå amerikanerne, men krigen var i praksis over.

Senere ble William Colby amerikansk militærattasje i Stockholm (1953). Den virkelige jobben hans var å lede CIAs operasjoner i Norge og Sverige, samt å bygge opp den topp hemmelige undergrunnshæren Stay Behind.

Sønnen Carl Colby er filmprodusent og har regissert filmen "The Man Nobody Knew: In Search of My Father, CIA Spymaster" om sin far William Colby.

## Referanser


## Litteratur
* Lindgjerdet, Frode *Kampen om Nordlandsbanen 1945* Ares Forlag 2016 (Militære operasjoner)
Christian Bjelland

**Christian Bjelland** er navnet til flere personer:

*Christian Bjelland (1858–1927) 
*Christian Bjelland (1954)
Troy Perkins

**Troy Perkins** (født 1981) er en amerikansk tidligere fotballkeeper.

## Karriere
### Universitetsfotball
Perkins spilte college-fotball for Universety of South Florida og Universety of Evansville. Der slapp han inn 21 mål på 19 kamper, noe som gir et snitt på 1.09 pr. kamp.

### Proffkarriere
I 2003 ble han hentet til MLS-klubben D.C. United. Han fikk sjansen etter at både Nick Rimando og Doug Warren mistet sine plasser i A-laget. Perkins levde opp til forventningene. Han sto 16 kamper for D.C. United første sesongen. 

I 2006-sesongen spilte han 30 av 32 kamper for United. Han ble kåret til den beste keeperen i MLS den sesongen og var også med på All-star teamet i USA det er hvor de beste spillerne fra serien det året er med. 

I 2007-sesongen spilte Perkins alle kampene før han ble solgt og hadde ett snitt på 1.08 pr. kamp.

Han ble solgt til Vålerenga den 12. desember 2007 etter at D.C. United hadde signert Zach Wells. Perkins signerte en femårskontrakt med Vålerenga den 20. desember, og ble med det den første VIF-spilleren som kom fra USA.

## Meritter
Vinner av MLS eastern division 2006 og 2007 og årets keeper i 2006. Cupmester i 2008 med Vålerenga

## Referanser

## Eksterne lenker
*
Fjærkjøl

**Fjærkjøl** er en type kjøl av tre brukt i noen robåter.

På fjærkjølen er det to «vinger» som stikker nesten vannrett ut til hver sin side øverst.  Hver av disse to – nokså tynne – «vingene», kalles en *fjær*, samme ord og betydning som fjær på et pløyd panélbord (se pløyde bord).  Til fjærene saumes (klinkes) bunnbordene i båten fast.

På en del eldre robåter var fjærene svært brede, gjerne 10–12 cm hver.  Sammen med selve kjølen, kunne altså fjærkjølen på det bredeste bli opptil 30 cm bred, og utgjøre en ikke ubetydelig del av båtbunnen.  Idag er de fleste fjærkjøler kun 10–12 cm brede i alt.

For å lage fjærkjøl i ett stykke, må båtbyggeren hogge den ut av et ganske grovt emne.  Dette er mye, tungt og vanskelig arbeid, og mye trevirke går til spille.  Derfor har en god del båtbyggere gått over til andre måter å lage kjøl på; forskjellige slags stokk-kjøler, eller sammenlimt fjærkjøl, der kjølfjærene utgjøres av et eget vannrett bord som limes oppå det loddrette kjølbordet.

Det er særlig båter på Vestlandet (Sørvestlandet, Midtvestlandet, Nordvestlandet) som bygges med fjærkjøl (f. eks. båttypene hardangerbåt, oselver, masfjordsbåt, sognebåt, sunnfjordsbåt, nordfjordsbåt, nordmørsbåt).
Pseudosphinx tetrio

***Pseudosphinx tetrio*** er en sommerfugl som tilhører familien svermere (Sphingidae). Denne store og robuste arten er en av de største svermerne.

## Utseende
En meget stor (vingespenn 125 – 140&nbsp;mm) og robust, gråspraglete svermer med spoleformet kropp og smale vinger. **Hodet** er stort og bredt, sugesnabelen temmelig lang. Antennene er tynne med en tydelig krok ytterst, snaut halvaprten så lange som forvingene. **Brystet** er tett kledt med grå hår, to tynne svarte linjer løper fra bakhjørnene mot midten. **Bakkroppen** er mørkegrå med smale, lysegrå tverrstriper ytterst på hvert ledd og en bred, diffus, grå midtstripe. **Forvingen** er spraglet i brunt, grått og hvitt, med en liten, svart lengdeflekk ved roten. Ytterkanten er bølgeformet. **Bakvingen** er mørkt gråbrun med en diffus, lys flekk ved bakhjørnet. Den store **larven** er glinsende svart med gule tverrstriper, hodet er rødt. På det bakerste bakkroppsleddet sitter et langt, svart, trådformet horn.

Eggs of Pseudosphinx tetrio. Frangipani Hawk moth..jpg|Egg
Pseudosphinx tetrio.jpg|Larven
Pseudosphinx tetrio MHNT CUT 2010 390, Cartago Tapanti Costa Rica, male dorsal.jpg|*Pseudosphinx tetrio* ♂  	
Pseudosphinx tetrio MHNT CUT 2010 390, Cartago Tapanti Costa Rica, male ventral.jpg|*Pseudosphinx tetrio* ♂   △
Pseudosphinx tetrio MHNT CUT 2010 390, Itatiaia National Park Brazil, female dorsal.jpg|*Pseudosphinx tetrio*  ♀  
Pseudosphinx tetrio MHNT CUT 2010 390, Itatiaia National Park Brazil, female ventral.jpg|*Pseudosphinx tetrio* ♀ △


## Levevis
Larven lever på forskjellige busker og trær, blant andre i slektene *[[Plumeria]], [[Jasminum]]* og *[[Allamanda]].* Noen av vertsplantene har giftig melkesaft. Disse giftstoffene sjenerer ikke larven, som tvert imot bruker dem til å beskytte seg. De sterke fargene signaliserer at den er giftig. De voksne svermerne besøker gjerne blomster.

## Utbredelse
*P. tetrio* finnes fra Paraguay og det sørlige Brasil i sør til de sørligste statene i USA (Florida, Texas, Arizona) i nord, streifere er funnet noe lenger nord. Den er også nokså vanlig på øyene i Vestindia.
## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Oehlke, W. Sphingidae of the Americas http://www.silkmoths.bizland.com/ptetrio.htm
## Eksterne lenker
*
Lucas Sang

**Lucas Sang** (født 12. februar 1961, død 1. januar 2008) var en kenyansk friidrettsutøver som deltok i OL 1988 i Seoul. Han løp for det kenyanske stafettlaget på 4&nbsp;x&nbsp;400 meter, og kom til finalen hvor Kenya endte på åttendeplass. Han løp også 400 m individuelt, men ble utslått før semifinalen. 

I slutten av karrieren ble han mye brukt som fartsholder for både kenyanske og utenlandske løpere. Etter at han la opp, ble Sang jordbruker, og drev en større gård i Moiben i distriktet Uasin Gishu i Kenya. Han var også forretningspartner med Moses Tanui, verdensmester på 10&nbsp;000 meter i 1991. 

Han ble myrdet i byen Eldoret 1. januar 2008, på vei hjem til Kimumu, under opptøyene i Kenya etter det kontroversielle presidentvalget i 2007.

## Referanser


## Eksterne lenker
*
Kanem

**Kanem** er en av 23 regioner i Tsjad. Regionens hovedstad er Mao. Regionen tilsvarer det som tidligere var prefekturet Kanem. 

## Inndeling
Kanem-regionen er inndelt i to departement:

## Demografi
Regionen hadde i 2009 en befolkning på , hvorav  var fastboende og  nomader.

De viktigste etnisk-språklige gruppene er dazaer (48,25 %), kanembuer (40,54 %) og arabere (4,97 %).

## Referanser
Parlamentsvalget i Italia 1987

**Parlamentsvalget i Italia 1987** ble holdt den 14. juni.

## Resultater
### [[Italias deputertkammer]]

### [[Italias senat]]
Prins Eugens kulturpris

**Prins Eugens Kulturpris** er som navnet hentyder oppkalt etter kunstneren prins Eugen (1865&ndash;1947), som var sterkt knyttet til Norge og som hele sitt liv arbeidet for å styrke svensk-norske forbindelser. 

Gjennom sin stilling var kunstnerprinsen sterkt forbundet med norsk offentlig liv og fulgte spesielt kulturlivet nøye og gav yngre kunstnere og kunstutøvere sin støtte. Han tok også del av hva musikklivet hadde å tilby og satt i komiteen for byggingen av Stockholms konserthus. Han var også godt kjent i de litterære kretser og en aktiv leser av skjønnlitteratur, historie og politikk.

Prins Eugens Kulturpris ble innstiftet i anledning 100-årsmarkeringen av unionsoppløsningen mellom Norge og Sverige i 1905 etter initiativ fra den norske ambassaden i Stockholm i samråd med kronprinsesse Märthas kirkeforsamling i Stockholm og Prinsesse Märtha Louises kulturfond.  Kulturprisen gis til en norsk og en svensk artist eller kunstner som i sin virksomhet også har bidratt til å styrke svensk-norske forbindelser. Prisen består av ett diplom og , og deles ut i forbindelse med Norges ambassades tradisjonelle julekonsert i Stockholm.

Tidligere har prisen blitt delt ut av dronning Sonja, kronprinsesse Victoria og prinsesse Madeleine. 

## Vinnere

## Referanser
Logone Occidental

**Logone Occidental** er en av 23 regioner i Tsjad. Regionens hovedstad er Moundou. Regionen består av det som tidligere var prefekturet Logone Occidental.

## Inndeling
Logone Occidental-regionen er inndelt i tre departement:

## Demografi
Regionen hadde i 2009 en befolkning på , hvorav  var fastboende og  nomader.

Mer enn 90 % av regionens innbyggere er av den etniske gruppen ngambai.

## Referanser
Alenka Gotar

**Alenka Gotar** (født 1977) er en slovensk opera-artist. Artisten er mest kjent for sin tid i Eurovision Song Contest 2007, Da sang hun låten *Cvet z juga*. Dette ble heller ikke stor suksess da hun endte på 15.-plass. 

Artisten er født i Ljubljana, Slovenia.

## Se også
* Eurovision Song Contest / Melodi Grand Prix

## Eksterne lenker
* 
*
Valentina

:*For sausen, se [[Valentina (saus)]]. For den sovjetiske filmen fra 1981, se [[Valentina (film fra 1981)]]

*'Valentina*' (russisk/makedonsk/belarusisk: Валентина, gresk: Βαλεντινα) er et kvinnenavn dannet av mannsnavnet [[Valentin]], som har opprinnelse i det romerske familienavnet *Valentinus* dannet av det latinske ordet *valens*, «sunn». En navnebærer er den russiske kosmonauten [[Valentina Tereshkova]].

== Etymologi ==
*Valentina* er en feminin form av *Valentinus*, et romersk navn avledet fra *valens* som betyr «sterk, sunn» på latin.

== Utbredelse ==
*Valentina* er dokumentert brukt i Sverige fra ca. 1850, med sterk bruk på slutten av 1800-tallet og igjen fra 1990-tallet.

*Valentina* er i dag et vanlig navn blant annet i Russland, Venezuela og Kasakhstan.












































































































|}

==Kjente personer med navnet==

Personene i listen er ordnet kronologisk etter fødselsår.
* [[Valentina Cortese]] (1923–2019), italiensk skuespiller
* [[Valentina Tereshkova]] (født 1937), russisk kosmonaut, første kvinne i verdensrommet
* [[Valentina Tolkunova]] (1946–2010), russisk sanger
* [[Valentina Matviyenko]] (født 1949), russisk politiker
* [[Valentina Zeliaeva]] (født 1982), russisk modell
* [[Valentina Shevchenko]] (født 1988), kirgisisk MMA-utøver
* [[Valentina Sampaio]] (født 1996), brasiliansk modell og skuespiller

== Navnedag ==
*Valentina'' har navnedag i flere land, oftest 14. februar. Den norske navnedagen er .

## Referanser


## Eksterne lenker
*
Mandoul

**Mandoul** er en av 23 regioner i Tsjad, med beliggenhet helt sør i landet. Regionens hovedstad er Koumra. Regionen består av deler av det som tidligere var prefekturet Moyen-Chari. Regionen hadde i 2009 en befolkning på , hvorav  var fastboende og  nomader.

## Inndeling
Mandoul-regionen er inndelt i tre departement:

## Referanser
Sofia (navn)

**Sofia** er et kvinnenavn med gresk opprinnelse og betyr «visdom».

## Etymologi
*Sofia* har opprinnelse i det greske ordet *σοφία* som betyr «visdom».

## Utbredelse
*Sofia* eller *Sofie* har vært et populært navn i hele Europa. Navnet ble også benyttet for å representere personifiseringen av visdom og er også navnet på en tidlig kristen martyr, Sofia fra Milano.

*Sofie* er kjent brukt i Danmark fra 1100-tallet og i Norge fra 1600-tallet.

*Sophia* er kjent brukt i Sverige første gang i 1380. *Sofia* var et svært vanlig navn i Sverige på midten av 1800-tallet.

Navnet *Sofia* var vanlig i Norge fra 2000-årene og hadde en popularitetstopp med 1 % i 2025.

*Sophia* har vært et svært populært navn i USA fra rundt 2010-årene.

|}

## Kjente personer med navnet
Personene i listen er ordnet kronologisk etter fødselsår.
* Zofia Nałkowska (1884–1954), polsk forfatter
* Zofia Nehringowa (1910–1972), polsk skøyteløper
* Sophia Loren (f 1934), italiensk skuespiller
* Sofia Coppola (f 1971), amerikansk filmregissør, datter av Francis Ford Coppola og kusine av Nicolas Cage
* Sofia Helin (f 1972), svensk skuespiller
* Sofía Vergara (f 1972), colombiansk modell og skuespiller
* Zsófia Gubacsi (f 1981), ungarsk tennisspiller

## Navnedag
*Sofia* har navnedag i flere land, oftest 15. mai. Den norske navnedagen er .

## Referanser


## Eksterne lenker
*
Carolina (navn)

**Carolina** er et opprinnelig latinsk kvinnenavn dannet av den latiniserte formen *Carolus* av det germanske mannsnavnet *[[Karl]]*, som kan ha opphav i det norrøne *karl*, «fri mann», det urnordiske **hariaR*, «kriger», eller det gammelhøytyske *hari*, «hær». *Carolina* kan være dannet direkte av *Carolus*, eller være en diminutiv form av kvinnenavnet *[[Carola (navn)|Carola]]*, som også er dannet av *Carolus*.

*Karolina* har navnedag 9. mai, 5. og 18. juli i Polen og 20. mai i Sverige og Finland. *Karolína* har navnedag 14. juli i Tsjekkia.

## Utbredelse
*Karolina* var et svært vanlig navn i Sverige på midten av 1800-tallet.

Navnet *Karolina* var mest brukt i Norge fra 1980- til 2000-årene og hadde en popularitetstopp med 0,2 % i 1993.

|}

## Kjente personer med navnet
Personene i listen er ordnet kronologisk etter fødselsår.
* Karoliina Blackburn (f 1972), finsk skuespiller og bokser
* Karolína Kurková (f 1984), tsjekkisk modell
* Karolina Šprem (f 1984), slovakisk tennisspiller

## Navnedag
*Karolina* har navnedag i flere land, oftest 20. mai, men har ikke noen norsk navnedag.

## Referanser


## Eksterne lenker
*
Moyen-Chari

**Moyen-Chari** er en av 23 regioner i Tsjad. Regionens hovedstad er Sarh. Regionen hadde i 2009 en befolkning på , hvorav  var fastboende og  nomader.

Den viktigste etniske gruppen i regionen er saraene. Økonomien er hovedsakelig basert på jordbruk, oppdrett, bomull og sukkerrør.

## Inndeling
Moyen-Chari-regionen er inndelt i tre departement:

## Referanser
Mayo-Kebbi Ouest

**Mayo-Kebbi Ouest** er en av 23 regioner i Tsjad. Regionens hovedstad er Pala. Regionen består av det som en gang var deler av prefekturet Mayo-Kebbi (underprefekturene Pala og Léré).

## Inndeling
Mayo-Kebbi Ouest-regionen er inndelt i to departement:

## Demografi
Regionen hadde i 2009 en befolkning på , hvorav  var fastboende og  nomader.

De viktigste etnisk-språklige gruppene er moundangene, fulaene og ngambayene.

## Referanser
Carl Berthelsen

::::*Gå til artikkelen om lokalpolitikeren [[Carl F. Bertelsen]] (Høyre, Tvedestrand).*

**Carl Berthelsen** (født 1975 i Kristiansand) er en norsk roadracingførere. Han ble nordisk mester i superbikeklassen i 2007.

## Karriere
Carl startet med roadracing i 2002 etter å ha vært særdeles motorinteressert store deler av livet sitt. Han fikk sin første moped som 13-åring.

I 2002-sesongen ble han norgescupvinner i debutantklassen og de påfølgende årene kjørte han seg rett opp i norgestoppen i den største klassen, superbike.
  
Han kjører en Suzuki GSXR 1000 med over 200hk og innehar banerekorden på Arctic Circle Raceway 1.28,7 og Vålerbanen 57,66. Carl kjører for Team Suzuki Norway.

### Skader
Han fikk i 2004-sesongen spolert på grunn av en skulderskade, men trente seg opp gjennom høst og vinter og var klar foran 2005-sesongen igjen.

Det var heller ikke dette året Carl skulle slå gjennom for fullt da han i august samme året brakk nakken under et løp på banen i Mo i Rana.

Han måtte igjen trene seg opp fra bunn og kjørte i 2006-sesongen med redusert førlighet i høyre arm og skulder.

## Nordisk mester
I 2007 ble året da Carl skulle få betalt for utallige treningstimer og slit mot toppen. Han vant nordisk mesterskap og hadde flere topp 10-plasseringer i det internasjonale tyske mesterskapet IDM. Han ble tilbudt flere gode avtaler med europeiske toppteam etter 2007-sesongen, men han valgte å kjøre for  «Motor-teknikk racing team» og Suzuki også i 2008.

## Eksterne lenker
* Superbike
* Motor-teknikk
Joar Harøy

**Joar Harøy** (født 12. april 1982) er en norsk fotballspiller, 192 cm høy og spiller forsvar.

Joar Harøy spilte for Molde FK hvor han blant annet var med å vinne Norgesmesterskapet for junior i 2000. Han spilte senere en sesong for Ørn Horten og kom til Skeid Fotball sommeren 2004. Han spilte for Skeid mellom 2004 og 2011, og hvor sesongen 2007 var den fremste med 25 kamper og tre mål.

Harøy ble i 2008 kåret til årets Skeid-spiller av  Skeids supportere, Oksene.

## Referanser


## Eksterne lenker
* 
* «Joar Harøy», omtale hos *Altomfotball*
Rambekk

**Rambekk** er en gard og et bolig- og næringsområde i Gjøvik (gnr. 59). Mesteparten av jorda ble i 1972 ekspropriert til industriområde. I dag (2008) er det igjen ca. 30 mål dyrka jord, i tillegg til hovedbygningen og låven. På gammal Rambekkjord ligger nå blant anna *[[Oppland Arbeiderblad]]*s avishus. Unna Rambekk er også Rambekkmoen. Herfra frakta Toten Cellulose «kubb» med taubane til fabrikken i Hunndalen. 

## Eksterne lenker
Norske Gaardnavne
Linden Lab

**Linden Lab** er et privat selskap, grunnlagt i 1999 av Philip Rosedale, og som står bak den virtuelle 3D-verdenen Second Life.

Selskapets hovedkontor er i San Francisco, USA. Det har 200 ansatte over hele verden. Navnet kommer fra Linden Street, gata de opprinnelig holdt til i.

## Eksterne lenker
*
Moskva oblast

**Moskva oblast** (russisk: Моско́вская о́бласть, *Moskovskaja oblast*), eller **Podmoskovje** (russisk: Подмоско́вье, *Podmoskovje*) er en oblast i Russland, offisielt opprettet 14. januar 1929. Den er den nest mest folkerike av Russlands føderasjonssubjekter etter byen Moskva, og hadde .

Oblasten omfatter omlandet rundt hovedstaden, men ikke byen selv, som administreres som et eget føderasjonssubjekt. Likevel er oblastens administrasjon plassert i Moskva by; oblasten har derfor ikke noe eget administrasjonssentrum. Flateinnholdet på 44&nbsp;490&nbsp;km² er relativt lite sammenlignet med andre føderasjonssubjekter, så den er en av de tettest befolkede regionene i landet.

Moskva oblast er sterkt industrialisert, og de viktigste industrigrenene er metallurgi, oljeraffinerier og mekanisk industri, næringsmiddel-, energi- og kjemiske industrier.

## Geografi
Moskva oblast grenser til Tver oblast (N), Jaroslavl oblast (NØ), Vladimir oblast (Ø), Rjazan oblast (SØ), Tula oblast (S), Kaluga oblast (SV) og Smolensk oblast (V). Moskva by ligger midt inne i oblasten, men er ikke en del av denne.

I Moskva oblast er det i alt 80 byer, hvorav de fleste har mellom 10&nbsp;000 og 50&nbsp;000 innbyggere. De tre største byene er Balasjikha (181&nbsp;500), Khimki (180&nbsp;000) og Podolsk (179&nbsp;700), mens den minste byen er Vereja (4&nbsp;957). Den eldste byen anses å være Volokolamsk som ble grunnlagt før 1135 (12 år før Moskva). De fleste byene fikk offisiell bystatus mellom 1938 og 1940. Den siste byen som fikk bystatus var Golitsyno i 2004.

### Tidssone
Moskva oblast følger Moskvatid (MSK/MSD). Forskjellen til UTC er +0300&nbsp;(MSK)/+0400&nbsp;(MSD).

## Demografi
Ifølge den russiske folketellingen i 2002 var innbyggertallet i Moskva oblast 6&nbsp;618&nbsp;538. 

Det var registrert 21 etniske grupper med mer enn to tusen personer hver, og sammensetningen av nasjonaliteter var som følger:

* Russere 91,0%
* Ukrainere 2,23%
* Tatarer 0,80%
* Belarusere 0,64%
* Armenere 0,60%%
* Mordovere 0,33%
* Azeriere 0,22%
* Tsjuvasjer 0,19%
* Moldovanere 0,16%
* Jøder 0,15%
* Georgiere 0,15%
* Tyskere 0,07%
* Usbekere 0,06%
* Basjkirer 0,05%
* Tajiker 0,05%
* Koreanere 0,05%
* Polakker 0,04%
* Mari 0,04%
* Kasakher 0,04%
* Ossetere 0,04%
* Lezginer 0,03%

Det var også mange etniske grupper med mindre enn to tusen personer hver.

I tillegg var det 2,60% av innbyggerne som avslo å opplyse om sin nasjonalitet på folkespørringsskjemaet.

## Referanser


## Eksterne lenker
* 
*  Værstatistikk for Moskva oblast
Bjørnar Johannessen

**Bjørnar Johannesen** (født 1977) er en norsk fotballspiller og spillende trener for Kråkerøy IL.

## Tidligere klubber
* Vesterøy
* Lisleby
* Råde
* Eik Tønsberg
* Fredrikstad FK
* Sarpsborg 08 Fotballforening
* Moss FK

## Referanser


## Eksterne lenker
*
Koroljov

**Koroljov** kan vise til:

* Koroljov (by) – en by i Moskva oblast, Russland
* Sergej Koroljov – en russisk vitenskapsmann
Harvard Law School

**Harvard Law School** er det juridiske fakultetet ved Harvard University. Det ble etablert i 1817 og er dermed USAs nest eldste juridiske fakultet. Skolen regnes av de fleste som et av landets beste juridiske fakultet, kun etter Yale Law School. Fakultetet har videre verdens største juridiske bibliotek. Det er ca. 2 000 studenter og nærmere 150 ansatte ved fakultetet. Dekan ved skolen er John C. P. Goldberg (fra 2024).

## Referanser


## Eksterne lenker
* 
*
Euchloron megaera

***Euchloron megaera*** er en sommerfugl som tilhører familien svermere (Sphingidae). Denne ganske store svermeren utmerker seg ved å ha nesten ensfarget grønne forvinger.

## Utseende

En ganske stor (vingespenn 70 – 120&nbsp;mm), grønn svermer med gule bakvinger – fargen er tilstrekkelig til å kjenne igjen arten. Hode, kropp og forvinger er nesten ensfarget grønne. Antennene er tynne og lyse, rundt 1/3 så lange som forvingen, med en tydelig krok ytterst. **Forvingen** har en svart og hvit flekk ved roten, en mørk, trekantet flekk ved forkanten og en ved bakkanten, ytterkanten er lett bølgete. **Bakvingen** er gul med en svart flekk ved roten, et ufullstendig svart tverrbånd og brunrød ytterkant. **Larven** er rosa med en øyeflekk rett bak hodet og to hvite striper langs ryggen.

## pH-sensitivt pigment
Fargestoffet som gir den grønne fargen på kroppen og forvingene til denne svermeren har blitt isolert (Barbier 1984). Det viser seg å være et vannløselig stoff som skifter farge ved endringer i pH, det er altså en syre/baseindikator. Man antar at sommerfuglen får dette stoffet i seg fra næringsplantene på larvestadiet.

## Kilder
* Barbier, M. (1984) A substance which acts as a pH indicator from the moth *Euchloron megaera* L. Journal of Chemical Ecology 10: 1109-1113.
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
## Eksterne lenker
*
Rovdyr (film)

***Rovdyr*** er en norsk skrekkfilm fra 2008. Handlingen er lagt til 1974 og omhandler fire ungdommer som skal tilbringe en langhelg i skogen. De fire får i forhold til lokalbefolkningen på en avsidesliggende veikro, og på vei bort fra kroen plukker de opp en kvinnelig haiker. Hun virker stresset, og kort tid etter at de stopper bilen blir de slått bevisstløse og våkner opp i skogen. Det blir åpenbart for dem at de skal jaktes på.

## Handling
Sommeren 1974. Fire unge mennesker; Camilla, hennes kjæreste Roger og de to søsknene Mia og Jørgen er på vei til en avslappende langhelg i skogen. De befinner seg i ødemarken. Bilturen er lang, og gnisninger mellom de fire bobler til overflaten.

Under et stopp på en avsidesliggende veikro kommer de fire på kant med noen av de lokale. Gjengen plukker opp en ukjent haiker på vei bort fra kroa. De har ikke vært lenge på veien før haikeren vil stoppe bilen. Hun virker skremt. Det er noen der ute, noen som vil ha tak i dem.

Brått overrumples de fire og slås bevisstløse. De bortføres, og kort tid etter våkner de opp dypt inni skogen. Det er ingen i sikte. Kun mørke trær. Så hører de lyden av et jakthorn. Noen bedriver en grusom jakt. Og de er byttet.

De tidligere konfliktene skyves til siden for mer umiddelbare problemstillinger. For jakten åpner for flere moralske valg der hver enkelt først og fremst må tenke på å redde sitt eget liv. For her gjelder det å overleve, koste hva det koste vil.

Filmen hadde kinopremiere 11. januar 2008.

## Rolleliste

## Eksterne lenker
* 
* 
*
Parlamentsvalget i Italia 1992

**Parlamentsvalget i Italia 1992** fant sted den 5. april 1992.

Valget i 1992 var det første som fant sted etter at Partito Comunista Italiano (PCI) oppløste seg selv og dannet Partito Democratico della Sinistra (PDS), i den hensikt å nærme seg europeisk sosialisme. En minoritet ønsket ikke å forkaste den kommunistiske ideologien og dannet Rifondazione Comunista (PRC). Sammenlagt fikk de to partiene imidlertid 4% mindre enn det allerede svekkede PCI hadde fått valget i 1987.

Et annet trekk ved valget var den sterke framgangen for Lega Nord, et parti dannet som en føderasjon av flere mindre regionale partier, der Lega Lombarda og Liga Veneta var de viktigste. Valget i 1992 var den første bekreftelsen på at Lega Nord var en maktfaktor en måtte regne med. Mens Lega Nord var en reaksjon mot korrupsjonen, var La Rete en reaksjon mot den organiserte kriminalitetens innflytelse i politikken. 1992-valget førte til den største endringen i det partipolitiske landskapet siden den andre verdenskrig. De tradisjonelle partiene og opposisjonen på venstresiden mistet sammenlagt 10,8 % av velgerne. De tre største partiene gikk tilbake fra samlet 75,2 % av stemmene i 1987 til 59,4 % i 1992. Endringene som fant sted ved valget i 1992 skulle imidlertid vise seg å være små sammenlignet med de endringene som skulle finne sted ved valget i 1994. Som et resultat av *operasjon [[Mani pulite|rene hender]]* ble det avslørt omfattende korrupsjon. Disse avsløringene kom til å føre til at de fleste av de partiene som hadde dominert italienske regjeringer siden andre verdenskrig gikk i oppløsning og forsvant, noe som åpnet opp for nye partidannelser. Endringene som skulle finne sted har vært så omfattende at man har omtalt den følgende perioden som “den andre republikk”, i motsetning til den foregående perioden, som blir omtalt som “den første republikk” (til tross for at det ikke har funnet sted noen omfattende konstitusjonelle endringer).

## Resultater
### [[Italias deputertkammer]]

### [[Italias senat]]
Stevns

**Stevns** er en halvøy sydøst på Sjælland i Danmark. Den avgrenses i vest fra selve Sjælland av Tryggevælde Å, Stevns Å og Kildeå og ligger mellom  Køge Bugt og Faxe Bugt.

Hovedbyen i Stevns er Store Heddinge.

## Referanser

 


## Eksterne lenker
*
Ouaddaï

**Ouaddaï** er en av 23 regioner i Tsjad. Regionens hovedstad er Abéché. Regionen består av det som tidligere var prefekturet Ouaddaï. Regionen hadde i 2009 en befolkning på , hvorav  var fastboende og  nomader.

De viktigste etniske gruppene i Ouaddaï er arabere og mabaer. Økonomen i regionen er basert på landbruk og oppdrett.

## Inndeling
Ouaddaï-regionen er inndelt i fire departement:

## Referanser
Constant Djakpa

**Constant Djakpa** (født 1986) er en ivoriansk fotballspiller som blant annet har spilt for .

## Referanser


## Eksterne lenker
*
Harald Stormoen (fotballspiller)

**Harald Stormoen** (født 1980) er en tidligere kaptein på Kongsvinger IL. Fra 2008 til 2010 spilte han han for Sogndal Fotball, før han la opp.

## Referanser


## Eksterne lenker
*
Rita Lekang

**Rita Lekang** (født 20. juni 1957) var LO sekretær i LO fra 1997 til 2009, og dermed en av de øverste tillitsvalgte i LOs ledelse (den valgte LO-ledelsen består vanligvis av leder, to nestledere, en hovedkasserer, en førstesekretær, og tre  sekretærer). Lekang hadde som LO-sekretær ansvar for AKAN, antirasistisk arbeid, barnevern og rusproblematikk, boligpolitikk, Framfylkingen, kriminalpolitikk, kulturpolitikk og likestillingspolitikk.

Hun ble innvalgt i LOs ledelse i 1997 og har bakgrunn som tillitsvalgt i Norsk Kommuneforbund (Fagforbundet). Har vært landsleder i LOs barne- og familieorganisasjon Framfylkingen. Satt som styrerepresentant i hovedstyret i SND og styreleder i  Innovasjon Nordland. Har hatt styreverv i GIEK, Odin forvaltning, fakultetsstyret for profesjonsutdanningen ved Nord Universitet og nå styreleder for Bodø Kunstforening og nestleder i Yrkesopplæringsnemda i Nordland.

Hun er utdannet bioingeniør og har spesialutdanning innen cytologi (studiet av den levende celle). 

Rita Lekang er født i Bodø, men oppvokst Tranøy i Hamarøy kommune.

Under granskningen av Valla-saken kritiserte hun Gerd-Liv Valla for å drive mobbing av sine medarbeidere. Lekang ble i mai 2009 ikke gjenvalgt som LO-sekretær. Jobber nå som distriktssekretær for LO i Nordland. Vara til Stortinget for Arbeiderpartiet. 

## Referanser


## Eksterne lenker
* 
* Valla-kritiker kastet ut av LO-ledelsen
Mourisaq

**Mourisaq** er ei bygd i Qaanaaq kommune, nordvest på Grønland. 

Mourisaq er kommunens minste bygd, og har ca. 25 innbyggere. Den ligger ca. 30 km vest for byen Qaanaaq. 
  
Der er gode fangstmuligheter i området og de fleste familiene som fortsatt bor her lever av fiske og fangst. Mange har de siste årene flyttet til Qaanaaq. 

Det finnes her en butikk, tankanlegg, skole, kirke og bibliotek, og bygda besøkes årlig av lege og tannlege.
 
Skolen i Moriusaq, Moriusap Atuarfia («Moriusaq skole»), har kun ca. 12-14 elever fra 1. til 9. klassetrinn. Det er to undervisningslokaler, som også brukes til kirkesal og bibliotek. 

Like nord for bygda kan man se gamle totvhus, noen er over 100 år gamle. 

## Eksterne lenker
* Kommunens hjemmeside
* Bilder fra bygda
Trine Lise Sundnes

**Trine Lise Sundnes** (født 1970) er en norsk fagforeningsleder og politiker (Ap) og fast stortingsrepresentant for Oslo mellom 2021 og 2025. Hun ble ikke direkte gjenvalgt i stortingsvalget 2025, men har siden 1. oktober 2025 vært fast møtende vararepresentant til Stortinget for statsminister Jonas Gahr Støre. Hun ledet LO-forbundet Handel og Kontor (HK) 2013–2020. Fra april 2020 til høsten 2021 var hun leder av LOs internasjonale avdeling. Hun var styreleder i FN-sambandet i perioden 2015–2021.

Som 18-åring dro Sundnes til Chicago og tok kurs i tegnspråktolking samtidig som hun jobbet som au pair. Sundnes arbeidet fra 1990 som sentralbordoperatør i Boligbyggelaget USBL. Hun ble tillitsvalgt for Handel og Kontor Oslo-Akershus i 1995. Sundnes ble innvalgt i LOs ledelse i 2001 og kom fra stillingen som regionssekretær i LO-forbundet Handel og Kontor.

Hun var styremedlem i FNs arbeidslivsorganisasjon, ILO fra 2008 til 2014 og satt som en av tre arbeidstakerrepresentanter i komiteen som behandler brudd på retten til å organisere seg og retten til å føre kollektive forhandlinger (Conv. 87 og 98), Committee of Freedom and Association.

Trine Lise Sundnes var en del av LOs ledelse fra 2001 til 2013. I tiden i LO hadde hun blant annet det politiske ansvaret for avtalen om inkluderende arbeidsliv (IA-avtalen), arbeidsmiljøspørsmål og hovedavtale- og tariffansvar for privat service- og tjenesteytende sektor (Virke, SAMFO og Finansnæringens Arbeidsgiverforening). Trine Lise Sundnes satt i det regjeringsoppnevnte Arbeidslivslovutvalget (NOU 2004:5) som sto for en omfattende revidering av Arbeidsmiljøloven.

Sundnes ble i desember 2019 ansatt som ny leder for LOs internasjonale avdeling med tiltredelse 1. april 2020.

I 2025 ble hun valgt til leder i Europabevegelsen i Norge.

## Stortingskomitéer
* 2025–2029: Medlem av Utenriks- og forsvarskomiteen
* 2023–2025: Medlem av Utenriks- og forsvarskomiteen
* 2021–2023: Medlem av Arbeids- og sosialkomiteen

## Referanser